ઇન્ટરનેશનલ ડેસ્કઃ રમઝાન મહિનો ચાલી રહ્યો છે, જેમાં મુસ્લિમો એક મહિના સુધી રોજા રાખે છે. રમઝાનના એક માસ દરમિયાન રોજા રાખતી વ્યક્તિઓ માટે સવારથી સાંજ સુધી ખાવા-પીવાનું નિષેધ હોય છે. સૂર્યોદય અને સૂર્યાસ્તના સમય પ્રમાણે સહરી અને ઇફ્તારીનો સમય નક્કી થતો હોય છે, પરંતુ યુરોપિયન દેશ સ્વીડનના કિરુણામાં લોકો માટે રમઝાન દરમિયાન સહરી અને ઇફ્તારીનો સમય નક્કી કરવામાં તકલીફ પડી રહી છે. કારણ કે, અહીંયા સૂર્યાસ્ત જ નથી થતો પરિણામે લોકોની મુશ્કેલીમાં વધારો થતો હોય છે.